αρχοντος εν δελφοις ηρακλειδα μηνος δαιδαφοριου εν δε αμβρυσσωι αρχοντος δαμωνος μηνος δευτερου βουλευοντων εν δελφοις ταν πρωταν εξαμηνον νικατα του αλκινου σωστρατου του σωτυλου γραμματευοντος καλλια του διωνος επι τοισδε απεδοτο αλκαιος λαμπρωνος αμβρυσιος τωι απολλωνι τωι πυθιωι σωμα γυναικειον αι ονομα λεαινα τιμας αργυριου μναν πεντε. ταν τιμαν εχει πασαν. καθως επιστευσε λεαινα τωι θεωι ταν ωναν εφ ωτε ελευθεραν ειμεν και ανεφαπτον απο παντων τον παντα βιον ποιουσα ο κα θελη και αποτρεχουσα καθως κα θελη. βεβαιωτηρ κατα τον νομον τας πολιος λυκισκος λυκισκου αμβρυσσιος. ει δε τις εφαπτοιτο λεαινας επι καταδουλισμω [β]εβαιον παρεχοντω τωι θεωι ταν ωναν ο τε αποδομενος αλκαιος και ο βεβαιωτηρ. ει δε μη παρεχοιεν τωι θεωι βεβαιον ταν ωναν πρακτιμοι εοντω κατα τον νομον τας πολιος. ομοιως δε και οι παρατυχοντες κυριοι εοντων συλεοντες λεαιναν επ ελευθεριαι ως ελευθεραν εουσαν αζαμιοι εοντες οι συλεοντες και ανυποδικοι πασας δικας και ζαμιας. μαρτυρες ο ιερευς του απολλωνος αρχων και οι αρχοντες νικατας σωστρατος καλλιας και ιδιωται αντιγενης διοδωρου νικομαχος δελφοι δωροθεος διωνος επιξενος ευρυτιμου αμβρυσσιοι.
Phokis — Delphi — 140-100 BC
 140-100 BC